सभी अल्ट्रासाउंड केंद्रों का निरीक्षण और शिकायतों पर करें कार्रवाई
सिविलसर्जन कार्यालय में गुरुवार को पीसी एंड पीएनडीटी एक्ट के तहत जिला सलाहकार समिति की एक बैठक का आयोजन किया गया। बैठक में सिविल सर्जन डॉ. सूरजभान कंबोज, डिप्टी सिविल सर्जन डॉ. वीरेश भूषण ने विभिन्न मुद्दों पर विचार विमर्श किया और सुझाव दिए।
उन्होंने बैठक में विचार विमर्श किया कि पीएनडीटी एक्ट के तहत कोई भी चिकित्सक लिंग जांच नहीं कर सकता। इसी प्रकार अन्य पीएनडीटी एक्ट के तहत अल्ट्रासाउंड केंद्रों के नवीनीकरण हेतु प्राप्त प्रार्थना पत्रों पर भी कमेटी सदस्यों के सुझाव अनुमति प्रदान की गई उनकी सहमति से इन पर विचार विमर्श कर आगे कार्यवाही की जाएगी। इस बैठक में काफी निजी अस्पतालों के नवीनीकरण करने बारे विचार विमर्श किया गया। इस अवसर पर सिविल सर्जन ने पीएनडीटी एक्ट के तहत सभी अल्ट्रासाउंड केंद्रों का निरीक्षण करने के निर्देश दिए और कहा कि जहां कहीं पर कोई भ्रूण जांच की शिकायत या संदेह हो तो इस बारे कार्यवाही अमल में लाई जाए। सिविल सर्जन ने कहा अगर कोई लिंग जांच बारे शिकायत मिले तो तुरंत बताएं, सूचना देने वाले व्यक्ति का नाम गुप्त रखा जाएगा और उसे सम्मानित भी करवाया जाएगा। इस बैठक में जिला न्यायवादी ऊषा बिश्रोई, डॉ. विजय पाल यादव, डॉ. सोनिया, एडीए रमेश आर्य, सीडीपीओ दर्शना सिंह उपस्थित रही।
नागरिक अस्पताल में सिविल सर्जन डाॅ. कंबोज जिला सलाहकार समिति की बैठक लेते हुए।
सिविल सर्जन डॉ कंबोज ने पीएनडीटी एक्ट के तहत सख्ती करने के निर्देश दिए
hin_Deva hin_Deva hin_Deva hin_Deva hin_Deva